
## SH1 – Sunde hænder faktaark

## Sunde hænder

### Fakta ark

**Hvad gør vores hænder beskidte?**

Vi får mikroorganismer på hænderne fra alt, hvad vi rører ved, f.eks. dørhåndtag, skolebænke, gulvet eller vores kæledyr. Vi får også mikroorganismer på hænderne, når vi holder hinanden i hånden, piller os i næsen eller nyser i hænderne.

**Hvorfor skal vi vaske vores hænder?**

Vi vasker vores hænder for at slippe af med skadelige mikroorganismer, som kan gøre os syge. Det er vigtigt, at vi vasker hænder efter toiletbesøg, før vi spiser eller laver mad, efter at vi har klappet dyr eller efter at have hostet eller nystet.

**Overrask dine venner og familie med disse sjove facts.**

- De fleste mikroorganismer på vores hænder befinder sig under vores negle.

- Næsten alle siger, at de vasker hænder efter toiletbesøg, men mere end halvdelen gør det ikke. Tænk bare på, hvad der kan være på deres hænder.

- På de fleste toiletgreb er der 400 gange flere mikroorganismer end på toiletsædet.

- Der er flere mikroorganismer på en persons hånd end der er mennesker på hele jorden.

- Håndvask er den bedste måde at stoppe spredningen af mikroorganismer på.

- Nogle mikroorganismer kan forblive i live på vores hænder i op til tre timer.